Ek was `n absolute power blogger vir baie lank. Dit is seker geen verskoning nie maar my lewe was so `n warboel die afgelope tyd dat ek nie vir enigiets anders kans gesien het as die basiese daaglikse funksies nie.
Hier is die storie in kort. Toe ek by die Volksblad aangestel is was dit op `n jaarkontrak met die veronderstelling dat ek binne die loop van die jaar permanent aangestel sou word. Ek het nooit daaroor geworry nie want my base was baie gretig om die aanstelling deur te kry. Maar in die tyd wat ek begin werk het, het daar grootskaalse veranderinge in die maatskappy gekom wat die situasie ietwat gekompliseer het.
Hi! Baie geluk met die aanstelling. Ek wag vir my call back en die senuwees knaag maar. Daar is darem nie druk dat ek dit moet kry nie. Hoop jy kan meer gereeld hier kuier….
Ek is bly dit het uitgewerk, vir my klink die werk by ‘n tydskrif dalk lekkerder as by die koerant, maar mens se eerste prioriteit is mos maar kos op die tafel, en in die werklike lewe is dinge ook maar ver van so idillies as wat dit klink.
Ek is bly jy is terug. Ek is geneig om met KoP saam te stem oor die tydskrifwerk, maar mens moet doen wat vir jou reg voel.